כאשר אתם בוחרים בנופש בוילה, אתם צריכים להתאים את מטרת הבילוי שלכם לסוג הווילה. ההבדל בין וילה למסיבות לבין וילה לזוגות כולל מחיר, שטח פנימי וחיצוני, מתקנים במתחם הווילה ופעילויות בקרבת מקום. אז איך תדעו נכון בשבילכם?
המחיר הנקוב באתר או שניתן לכם ע''י בעל הווילה משתנה בהתאם למספר המשתתפים בהוצאה. זאת אומרת שאם אתם 4 זוגות שיוצאים לנפוש יחד בוילה ,המחיר מתחלק בין 8 נפשות מה שמוזיל לכם את העלות מאשר לשכור 4 צימרים בנפרד באותו מתחם. באותו אופן מתחלק התשלום כאשר אתם שוכרים וילה למטרת מסיבת רווקים או רווקות, כמות הנופשים יכולה להגיע גם ל20 אנשים כך שאם עלות השכירות הינה 3000 ש''ח הסכום שכל אחד ישלם יהיה משתלם במיוחד ואפילו יישאר לכם כסף לבזבז על בשרים ואלכוהול. אם בכוונתם להישאר לישון בווילה קחו בחשבון שכנראה היא תעלה יותר מאחר ותזדקקו לכמות חדרים מרובה.
כאשר מדובר בוילה לזוגות, אין צורך בוילה ענקית אך היא צריכה להכיל שטח פנימי וחיצוני שיתאים למספר הזוגות שמתארחים בה. יש לדאוג שכל זוג יקבל חדר הולם מבחינת הגודל והסטנדרט בכדי שלא ייווצר מצב של אי נעימות בין הנופשים אם זוג אחד יקבל חדר גדול ומרווח וזוג שני יקבל חדר קטן ולא מתאים. כדאי לכם לבדוק גם שהווילה שבחרתם מציעה מתקנים שונים לבילויים משותפים כך שתוכלו גם ליהנות עם הזוגות האחרים וגם לחוד עם בן/ בת הזוג. לעומת זאת כאשר מדובר בווילה למסיבת רווקים וכדו' הגודל משפיע משמעותית על הבחירה. עם יש למעלה מ-20 משתתפים מומלץ לבחור בווילה ענקית עם אזורי ישיבה פנימיים וחיצוניים גדולים. בנוסף רצוי שיהיו מתקנים מעניינים כגון: שולחן סנוקר, מספר רב של חדרים, פינת אוכל המתאימה למספר רב של סועדים ומרחב רב לרקוד ולהרגיש חופשי בזמן המסיבה בלי הצורך להיאבק על מקום. עוד דבר חשוב שכדאי לכם לבדוק הוא גודל הבריכה. הבריכה מוסיפה ומשדרגת רבות את המסיבה לכן, רצוי שהבריכה תהיה גדולה ובטוחה.
זוגות בדרך כלל יעדיפו לבלות בווילה שתעניק להם תחושת חמימות ואינטימיות, אך יחד עם זאת לא מתפשרת על היצע המתקנים האטרקציות בווילה עצמה. וילה לזוגות חייבת לכלול מתקני ספא ובריכה מאחר וזוגות היוצאים לנפוש ללא ילדים מעדיפים להתמקד בעצמם ובחברים הקרובים מבלי להתרחק ממתחם הווילה יותר מדי, אלא אם כן כמובן יש אטרקציה מיוחדת בסביבה. ישנה חשיבות למסעדות הנמצאות בקרבת מקום במקרה שנופש הזוגות אינו כולל ארוחות מוזמנות או התארגנות לארוחות מהבית. בווילה למסיבות אין כ''כ חשיבות לאטרקציות שבסביבה מאחר והמוזמנים מגיעים למסיבה ופחות לחופשה. אך במקרה של וילות למסיבות חשיבות המתקנים שמציעה הווילה לאורחיה חשובה מאוד להצלחת האירוע. מלבד הבריכה הגדולה ומתקני הספא תוכלו למצוא תוספות כגון מסכי טלוויזיה גדולים להקרנת קליפים לקריוקי או משחקי פלייסטיישן, ציוד להגברה, שולחנות משחק שונים כמו פוקר, כדורגל ועוד רבים.
לסיכום, כאשר אתם מתקשרים להזמין מקום בוילה, כדאי לכם לשאול את בעלי המקום על סוג הווילה ועל התנאים בה כדי שתוכלו לדעת אם היא מתאימה למטרתכם. שווה גם לבדוק את הבדל המחירים מאחר ולעיתים ישנם מבצעים וחבילות מאוד משתלמות.